Narodna skupština
20090428

godine, i da je to neki zaključak Vlade, ali ne piše ni na čiji predlog, ni koje ministarstvo je to predložilo, a vidimo da je sada to veoma aktuelna tema, određene nevladine organizacije se spremaju da počnu da skupljaju potpise, možda i danas skupljaju, za smenu određenih ministara zbog toga, ali niko da nam da informaciju na čiji predlog, kad i ko je doneo odluku da se angažuju vojnici u NATO akciji? Sad pokušava da se zameni teza i da se kaže da je to akcija Partnerstva za mir. Ne, nije, to je akcija NATO u Gruziji na granici sa Rusijom. Ko je doneo odluku da se tamo pošalju naši vojnici, suprotno članu Ustava 140. koji kaže – vojska Srbije se može upotrebiti van granica Republike Srbije samo po odluci Narodne skupštine Republike Srbije. Ako se o tome na Vladi raspravljalo 28. decembra, do dana današnjeg Narodna skupština Republike Srbije nije dobila nijedan papir vezan za angažovanje.